Almenningssamgöngur á suðurlandi færast til Vegagerðarinnar Nýlega tók Vegagerðin við rekstri almenningssamgangna á landsbyggðinni en samningar um almenningssamgöngur á Suðurlandi , á milli SASS og Vegagerðarinnar , rann út um áramótin . Vegagerðin , fyrir hönd ríkisins , tók því formlega við rekstrinum frá og með 1. janúar síðastliðinn . Samkvæmt upplýsingum frá Vegagerðinni verður þjónustan með óbreyttu sniði árið 2020 en áréttað hefur verið við stofnunina að mikilvægt sé að sveitarfélögin á Suðurlandi komi áfram að ákvörðunum varðandi þörf og leiðarval í landshlutanum . Það er mikilvægt að heimamenn hafi eitthvað um það að segja hvernig leiðarkerfinu sé háttað og hvernig þjónustan sé veitt . Samhliða því að Vegagerðin sinnir daglegum rekstri er stofnunin með í undirbúningi útboð á akstursþjónustunni og gert er ráð fyrir að nýr samningur við akstursaðila taki gildi frá og með 1. janúar 2021 . Við viljum vekja sérstaka áhygli á að áfram verður boðið upp á nemakort fyrir þá sem sækja nám á höfuðborgarsvæðinu . Uppl. um hvernig sótt er um nemakortin má finna á heimasíðu Strætó BS . Gjaldið helst óbreytt eða kr. 90.000 á önn .